**projektas**

**reg. Nr. T-157**

**2.1. darbotvarkės klausimas**

**Pasvalio rajono savivaldybės taryba**

**Sprendimas**

**Dėl PASVALIO RAJONO SAVIVALDYBĖS TARYBOS 2018 M. LAPKRIČIO 21 D. SPRENDIMO NR. T1-228 „dĖL Dienpinigių vykstant į užsienio valstybę nustatymo ir mokėjimo pasvalio rajono savivaldybėje tvarkos aprašo patvirtinimo“ PAKEITIMO**

2022 m. rugpjūčio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, įgyvendindama Dienpinigių mokėjimo tvarkos aprašą, patvirtintą Lietuvos Respublikos Vyriausybės 2004 m. balandžio 29 d. nutarimu Nr. 526 „Dėl dienpinigių ir kitų komandiruočių išlaidų apmokėjimo“ (su visais aktualiais pakeitimais), Pasvalio rajono savivaldybės taryba nusprendžia

pakeisti Dienpinigių vykstant į užsienio valstybę nustatymo ir mokėjimo Pasvalio rajono savivaldybėje tvarkos aprašą, patvirtintą Pasvalio rajono savivaldybės tarybos 2018 m. lapkričio 21 d. sprendimu Nr. T1-228 „Dėl Dienpinigių vykstant į užsienio valstybę nustatymo ir mokėjimo Pasvalio rajono savivaldybėje tvarkos aprašo patvirtinimo“ (toliau – Aprašas):

1. pakeisti Aprašo 3 punktą ir jį išdėstyti taip:

„3. Dienpinigiai apskaičiuojami pagal Lietuvos Respublikos Vyriausybės patvirtintus maksimalius dienpinigių dydžius arba mažesnius dienpinigių dydžius, jeigu mažesni dydžiai nustatyti, vadovaujantis Dienpinigių mokėjimo tvarkos aprašo, patvirtinto Lietuvos Respublikos Vyriausybės 2004 m. balandžio 29 d. nutarimu Nr. 526 „Dėl dienpinigių ir kitų komandiruočių išlaidų apmokėjimo“, nustatyta tvarka (toliau kartu – nustatyti dydžiai).“

1. pakeisti Aprašo 8 punktą ir jį išdėstyti taip:

„8. Darbuotojui, vykstančiam į komandiruotę į užsienį, jeigu jam renginio organizatoriusmoka dienpinigius ar kitas pinigines išmokas, kurios neviršija tai valstybei nustatyto dydžio, išmokami dienpinigiai, kurie kartu su renginio organizatoriaus mokamais dienpinigiais ar kitomis piniginėmis išmokomis neviršija tai valstybei nustatyto dydžio.“

1. pakeisti Aprašo 9 punkto pirmąją pastraipą ir ją išdėstyti taip:

„9. Darbuotojui, vykstančiam į komandiruotę į užsienį, aprūpinamam maitinimu, įstaigos vadovo ar jo įgalioto asmens sprendimu dienpinigiai gali būti mažinami:“

Sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Juridinio ir personalo skyriaus vyr. specialistė

V. Klingienė

2022-08-05

Suderinta DVS Nr. RTS-176

Pasvalio rajono savivaldybės tarybai

**AIŠKINAMASIS RAŠTAS**

**Dėl PASVALIO RAJONO SAVIVALDYBĖS TARYBOS 2018 M. LAPKRIČIO 21 D. SPRENDIMO NR. T1-228 „dĖL Dienpinigių vykstant į užsienio valstybę nustatymo ir mokėjimo pasvalio rajono savivaldybėje tvarkos aprašo patvirtinimo“ PAKEITIMO**

**2022-08-05**

Pasvalys

**1. Problemos esmė**

Pasvalio rajono savivaldybės (toliau – Savivaldybė) taryba 2018 m. lapkričio 21 d. sprendimu Nr. T1-228 „Dėl Dienpinigių vykstant į užsienio valstybę nustatymo ir mokėjimo Pasvalio rajono savivaldybėje tvarkos aprašo patvirtinimo“ patvirtino Dienpinigių vykstant į užsienio valstybę nustatymo ir mokėjimo Pasvalio rajono savivaldybėje tvarkos aprašą (toliau – Aprašas), nustatantį dienpinigių į komandiruotę užsienio valstybėje vykstančiam valstybės tarnautojui arba darbuotojui, dirbančiam pagal darbo sutartį, (toliau kartu – darbuotojas) nustatymo ir mokėjimo tvarką Savivaldybės biudžetinėse įstaigose.

Aprašas parengtas įgyvendinant Dienpinigių mokėjimo tvarkos aprašo, patvirtinto Lietuvos Respublikos Vyriausybės 2004 m. balandžio 29 d. nutarimu Nr. 526 „Dėl dienpinigių ir kitų komandiruočių išlaidų apmokėjimo“, (toliau – Dienpinigių mokėjimo tvarkos aprašas) nuostatas.

Atsižvelgiant į Dienpinigių mokėjimo tvarkos aprašo pakeitimus, reikalinga Aprašą peržiūrėti ir pakeisti (patikslinti), užtikrinant jo nuostatų suderinamumą su aktualiu teisiniu reguliavimu.

**2. Kokios siūlomos naujos teisinio reguliavimo nuostatos ir kokių rezultatų laukiama:**

Šiuo sprendimo projektu siūloma Savivaldybės tarybai patvirtinti atitinkamus Aprašo pakeitimus, o būtent:

1. Pakeisti Aprašo 3 punktą, suderinant jį su Dienpinigių mokėjimo tvarkos aprašo 2 punktu, kuris nustato, kad dienpinigiai apskaičiuojami pagal Vyriausybės patvirtintus maksimalius dienpinigių dydžius arba mažesnius dienpinigių dydžius, jeigu mažesni konkretūs dydžiai, diferencijuoti pagal objektyvius kriterijus, numatyti kolektyvinėje sutartyje, o jei jos nėra – vietiniame norminiame teisės akte. Pažymėtina, kad prieš nustatant dienpinigių dydžius reikės atlikti informavimo ir konsultavimo procedūras su darbuotojų atstovais Darbo kodekse nustatyta tvarka. Darbdavys taip pat turi supažindinti darbuotojus raštu su vietiniu norminiu teisės aktu, įskaitant galimybę supažindinti darbuotojus įprastai naudojamomis informacinių technologijų priemonėmis, laikantis Darbo kodekso reikalavimų.

Atsižvelgiant į tai, kas nurodyta, Aprašo 3 punktas (šiuo metu Aprašo 3 punktas nustato, kad mažesni dienpinigių dydžiai gali būti numatyti kolektyvinėje arba darbo sutartyje) nebeatitinka aukščiau įvardinto aktualaus teisinio reguliavimo ir dėl šios priežasties yra keistinas.

1. Pakeisti Aprašo 8 punktą, suderinant jį su Dienpinigių mokėjimo tvarkos aprašo 8 punktu.

Aprašo 8 punktas nustato, kad darbuotojui, vykstančiam į komandiruotę į užsienį, jeigu toje valstybėje jam mokami dienpinigiai ar kitos piniginės išmokos, įstaigos vadovo ar jo įgalioto asmens sprendimu gali būti išmokėta iki 30 procentų toje valstybėje nustatyto dydžio dienpinigių.

Dienpinigių mokėjimo tvarkos aprašo 8 punktas nustato, kad esant situacijai, kai darbuotojui, vykstančiam į komandiruotę, renginio organizatorius moka dienpinigius ar kitas pinigines išmokas, kurios neviršija tai valstybei nustatyto dydžio, turi būti išmokami dienpinigiai, kurie kartu su renginio organizatoriaus mokamais dienpinigiais ar kitomis piniginėmis išmokomis neviršija tai valstybei nustatyto dydžio, t. y. tuo atveju, jeigu renginio organizatorius moka ne visą nustatytą dienpinigių dydį, darbdavys turi pareigą mokėti dienpinigių dydžių skirtumą.

Atsižvelgiant į tai, kas nurodyta, Aprašo 8 punktas nebeatitinka aukščiau įvardinto aktualaus teisinio reguliavimo ir yra keistinas.

1. Patikslinti Aprašo 9 punkto pirmojoje pastraipoje vartojamas sąvokas, jas suderinant su Dienpinigių mokėjimo tvarkos aprašo 8 punktu.

Dienpinigių mokėjimo tvarkos aprašo 8 punktas nustato, kad tais atvejais, kai darbuotojas komandiruotės metu yra aprūpinamas maitinimu, įstaigos vadovo ar jo įgalioto asmens sprendimu gali būti išmokėti dienpinigiai iki 100 procentų toje valstybėje nustatyto dydžio.

Atsižvelgiant į tai, kas nurodyta, Aprašo 9 punkto pirmoji pastraipa (šiuo metu Aprašo 9 punkto pirmoji pastraipa nustato, kad dienpinigiai gali būti mažinami, atsižvelgiant į renginio organizatoriaus nustatytas aprūpinimo sąlygas) nebeatitinka aukščiau įvardinto teisinio reguliavimo ir dėl šios priežasties yra keistina.

**3. Skaičiavimai, išlaidų sąmatos, finansavimo šaltiniai.**

Sprendimo projekto įgyvendinimui lėšų nereikia.

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

1. **Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Sprendimui įgyvendinti įgyvendinamųjų teisės aktų priimti nereikės.

1. **Sprendimo projekto iniciatoriai.**

Juridinis ir personalo skyrius.

1. **Sprendimo projekto rengimo metu gauti specialistų vertinimai ir išvados.**

Negauta.

Vyriausioji specialistė Viktorija Klingienė

***Lyginamasis variantas***

**DIENPINIGIŲ VYKSTANT Į UŽSIENIO VALSTYBĘ NUSTATYMO IR MOKĖJIMO PASVALIO RAJONO SAVIVALDYBĖJE TVARKOS APRAŠAS**

**I SKYRIUS**

**BENDROSIOS NUOSTATOS**

1. Dienpinigių vykstant į užsienio valstybę nustatymo ir mokėjimo Pasvalio rajono savivaldybėje tvarkos aprašas (toliau – Aprašas) nustato dienpinigių į komandiruotę užsienio valstybėje vykstančiam valstybės tarnautojui arba darbuotojui, dirbančiam pagal darbo sutartį, (toliau kartu – darbuotojas) nustatymo ir mokėjimo tvarką Pasvalio rajono savivaldybės biudžetinėse įstaigose.

2. Apraše vartojamos sąvokos atitinka Lietuvos Respublikos darbo kodekse, Lietuvos Respublikos Vyriausybės 2004 m. balandžio 29 d. nutarime Nr. 526 „Dėl dienpinigių ir kitų komandiruočių išlaidų apmokėjimo“ vartojamas sąvokas.

**II SKYRIUS**

**DIENPINIGIŲ VYKSTANT Į UŽSIENIO VALSTYBES NUSTATYMAS IR MOKĖJIMAS**

3. Dienpinigiai apskaičiuojami pagal Lietuvos Respublikos Vyriausybės patvirtintus maksimalius dienpinigių dydžius arba mažesnius dienpinigių dydžius, jeigu mažesni dydžiai ~~numatyti kolektyvinėje sutartyje ar~~ ~~darbo sutartyje~~ **nustatyti, vadovaujantis Dienpinigių mokėjimo tvarkos aprašo, patvirtinto Lietuvos Respublikos Vyriausybės 2004 m. balandžio 29 d. nutarimu Nr. 526 „Dėl dienpinigių ir kitų komandiruočių išlaidų apmokėjimo“, nustatyta tvarka** (toliau kartu – nustatyti dydžiai).

4. Vykstant į komandiruotę į užsienį už komandiruotės dieną, kurią išvykstama iš Lietuvos Respublikos, mokami dienpinigiai, apskaičiuoti pagal valstybei, į kurią vykstama, nustatytą dydį.

5. Grįžtant iš komandiruotės iš užsienio už komandiruotės dieną, kurią atvykstama į Lietuvos Respubliką, mokami dienpinigiai, apskaičiuoti pagal valstybei, iš kurios grįžtama, nustatytą dydį.

6. Vykstant į komandiruotę į kelias valstybes už faktiškai konkrečioje valstybėje išbūtas komandiruotės dienas nuo atvykimo į tą valstybę dienos mokami dienpinigiai, apskaičiuoti pagal tai valstybei nustatytą dydį.

7. Komandiruotės dieną vykstant į kelias valstybes už tą komandiruotės dieną mokamas dienpinigių, apskaičiuotų pagal toms valstybėms nustatytus dydžius, vidurkis.

8. Darbuotojui, vykstančiam į komandiruotę į užsienį, jeigu ~~toje valstybėje~~ jam **renginio organizatorius** moka~~mi~~ dienpinig~~iai~~**~~i~~us** ar kit~~os~~**as** pinigin~~ės~~**es** išmok~~os~~**as**, **kurios neviršija tai valstybei nustatyto dydžio, išmokami dienpinigiai, kurie kartu su renginio organizatoriaus mokamais dienpinigiais ar kitomis piniginėmis išmokomis neviršija tai valstybei** ~~įstaigos vadovo ar jo įgalioto asmens sprendimu gali būti išmokėta iki 30 procentų toje valstybėje~~ nustatyto dydžio ~~dienpinigių~~.

9. Darbuotojui, vykstančiam į komandiruotę į užsienį, **aprūpinamam maitinimu,** įstaigos vadovo ar jo įgalioto asmens sprendimu~~,~~ ~~atsižvelgiant į renginio organizatoriaus nustatytas aprūpinimo sąlygas,~~ dienpinigiai gali būti mažinami:

9.1. kai darbuotojui apmokamos gyvenamojo ploto nuomos išlaidos, įskaitant į apgyvendinimo paslaugas teikiančių fizinių ar juridinių asmenų išrašytus apskaitos dokumentus įtrauktas pusryčių išlaidas – iki 15 procentų toje valstybėje nustatyto dydžio dienpinigių;

9.2. kai darbuotojui apmokamos dalyvavimo renginyje mokesčio, į kurį įskaičiuotas ne pilnas maitinimas (pietūs), išlaidos – iki 45 procentų toje valstybėje nustatyto dydžio dienpinigių;

9.3. kai darbuotojui apmokamos dalyvavimo renginyje mokesčio, į kurį įskaičiuotas pilnas maitinimas (pusryčiai, pietūs, vakarienė), išlaidos, taip pat kitais atvejais, kai renginio organizatorius teikia pilną aprūpinimą maitinimu – iki 70 procentų toje valstybėje nustatyto dydžio dienpinigių.

10. Jeigu kolektyvinėje ar darbo sutartyje nenustatyta kitaip, ne vėliau kaip paskutinę darbo dieną iki komandiruotės pradžios darbuotojui privalo būti išmokėtas ne mažesnis kaip 50 procentų už komandiruotę apskaičiuotų dienpinigių avansas. Esant rašytiniam darbuotojo prašymui, paskutinę darbo dieną iki komandiruotės pradžios darbuotojui gali būti išmokėtas ne mažesnis kaip 80 procentų už komandiruotę apskaičiuotų dienpinigių avansas.

11. Komandiruotam darbuotojui grįžus iš komandiruotės, dienpinigiai perskaičiuojami ir neišmokėta dienpinigių dalis išmokama ne vėliau kaip darbo užmokesčio mokėjimo dieną.

**III SKYRIUS**

**BAIGIAMOSIOS NUOSTATOS**

12. Aprašas gali būti keičiamas, papildomas ar pripažįstamas netekusiu galios Pasvalio rajono savivaldybės tarybos sprendimu.

13. Dėl dienpinigių vykstant į užsienio valstybę nustatymo ir mokėjimo kilę ginčai sprendžiami Lietuvos Respublikos įstatymų nustatyta tvarka.

––––––––––––––––––––––––––––